CELEX: C2004/273/33
Language: lv
Date: 2004-11-06 00:00:00
Title: Lieta C-390/04: Lūgums sniegt prejudiciālu nolēmumu - izteikts ar 2004. gada 7. septembra Regeringsrätten lēmumu lietā GöteborgsOperan AB pret Skatteverket

6.11.2004   
            
            
               LV
            
            
               Eiropas Savienības Oficiālais Vēstnesis
            
            
               C 273/19
            
         Lūgums sniegt prejudiciālu nolēmumu - izteikts ar 2004. gada 7. septembra Regeringsrätten lēmumu lietā GöteborgsOperan AB pret Skatteverket
   (Lieta C-390/04)
   (2004/C 273/33)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar 2004. gada 7. septembra Regeringsrätten (Zviedrija) lēmumu lietā GöteborgsOperan AB pret Skatteverket, un ko Tiesas kanceleja saņēmusi 2004. gada 13. septembrī.
   Regeringsrätten lūdz Tiesu lemt par šādiem jautājumiem:
   
               1)
            
            
               Vai tas ir atbilstoši Sestās Direktīvas (1) 17. panta un 19. panta 1. punkta 1. apakšpunkta otrajam ievilkumam, ka subsīdijas – tādas kā tās, kas minētas pēdējā tiesību normā – tiek ņemtas vērā, nosakot tiesības atskaitīt priekšnodokli, arī tādos gadījumos, kad priekšnodoklis attiecas uz precēm vai pakalpojumiem, ko izmanto vienīgi darījumiem, par kuriem pievienotās vērtības nodoklis ir atskaitāms?
               Ja atbilde uz pirmo jautājumu ir apstiprinoša, tiek lūgts sniegt atbildi arī uz sekojošiem jautājumiem.
            
         
               2)
            
            
               Vai tas ir atbilstoši Sestās Direktīvas 19. panta 1. punkta 1. apakšpunkta otrā ievilkuma noteikumam par subsīdijām, ka šis noteikums vienlīdzīgas konkurences vai citu iemeslu dēļ tiek piemērots tikai noteiktos sektoros, kurus ir īpaši noteikusi dalībvalsts?
            
         
               3)
            
            
               Vai Sestās Direktīvas 19. panta 1. punkta 1. apakšpunkta otrā ievilkuma noteikums par subsīdijām uzskatāms par tādu, kas ietver arī tādu ekonomisku atbalstu, kādu vietējās pārvaldes iestāde nepārtraukti sniedz sabiedrībai, kas tai pilnībā pieder, lai šī sabiedrība varētu īstenot tādas kultūras aktivitātes, kādas varētu īstenot pati vietējās pārvaldes iestāde? Vai ir nozīme tam, ja atbalstu sniedz cita vietējās pārvaldes iestādei piederoša sabiedrība, kas ir iepriekš minētās sabiedrības mātes sabiedrība?
            
         
      (1)  Padomes 1977. gada 17. maija Sestā Direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze (OV L 145, 1977., 1. lpp.)